[{"text_idx": "#000000", "text": "En la aktuala numero (No. 1336, junio 2019, p. 128) de revuo Esperanto estas tutpagxa kontribuo pri la 10-jara jubileo de la inauxguro de la Zamenhofparko en Berlin-Lichtenberg. Informoj pri la preparlaboroj estis cxi tie legeblaj en Marto. Autoro de la kontribuo estas Fritz Wollenberg, kiu organizas la tutan progamon dum la 9-a de auxgusto 2019."}, {"text_idx": "#000001", "text": "Estos germanlingva ekspozico pri \u201cEsperanto-kulturo en Lichtenberg\u201d en Rathaus Lichtenberg (urbodomo). Post la solena malfermo okazos urba promenado kaj verspere estos \u201cliteratura-muzika-arangxo\u201d kun la konata \u201cbardo\u201d Jerzy Handzlik en la Zamenhofparko."}, {"text_idx": "#000002", "text": "La 9-an de au\u0306gusto 2019 okazos vespere je la 19-a horo en Zamenhofparko Berlin-Lichtenberg literature-muzika arang\u0302o. La konata pola Esperanto-bardo Jerzy Handzlik kaj aliaj kantistoj kaj muzikistoj elpas\u0302os. Ni atendas kaj log\u0302antojn el la kvartalo kaj esperantistojn el diversaj landoj, inter ili el Bjalistoko kaj el Leeuwarden, nederlanda urbo kun Zamenhofparko."}, {"text_idx": "#000003", "text": "Komence de la jubilea arang\u0302o, al kiu ni invitas gravulojn el la distrikto Lichtenberg, el la Pola Ambasadejo kaj el la Pola Kulturinstituto en Berlino, estos malkovrita montrokesto kun informafis\u0302o pri la historio de la parko, pri Zamenhof kaj Esperanto. Finig\u0302os la evento per interparoladoj en la parko akompanataj de muziko kaj kulinaraj prezentoj."}, {"text_idx": "#000005", "text": "Samtage, la 9-an de au\u0306gusto je la 15-a horo en la Konsilantara Salonego de la Urbodomo de Lichtenberg estos malfermita la ekspozicio \u201e10 jaroj Zamenhofparko \u2013 Esperanto-kulturo en Berlin-Lichtenberg\u201c."}, {"text_idx": "#000006", "text": "La germanlingva ekspozicio, dulingve klarigota, estig\u0302as kunlabore kun la Muzeo Lichtenberg kaj informos pri la historio de la parko kaj pri esperantista agado en la distrikto. Tiu c\u0302i malgranda bela parko kun rondelo en la mezo proksime al la stacidomo Berlin-Lichtenberg ricevis la nomon Zamenhofpark en la 150-a naskig\u0302datrevena jaro de Zamenhof."}, {"text_idx": "#000007", "text": "La 23-an de julio 2009 en festena ceremonio la pola ambasada konsilan-to P. Golema kune kun la urbestrino de Berlin-Lichtenberg Christina Emmrich malkovris la novan parks\u0302ildon. La nepo de la Esperanto-fondinto Louis- Christophe Zaleski-Zamenhof sendis salutvorton. La ideo por la nomdono aperis pro la apuda Esperanto-domo, en kiu g\u0302is 2015 estis la sidejo de Germana Esperanto-Asocio, de Germana Esperanto-Junularo, de Esperanto- Ligo Berlino kaj en kiu situis Esperanto-biblioteko, arkivo kaj kunvenejo de la J\u0302au\u0306da Rondo. En la parko esperantistoj kunvenis por koncerti, renkontig\u0302i kun eksterlandaj gastoj, por literature pikniki kaj por flegi, planti kaj purigi. Por esperantistoj la parko intertempe ankau\u0306 estas turista celo."}, {"text_idx": "#000008", "text": "Interalie la ekspozicio prezentos ankau\u0306 rilatojn de la esperantistoj al Bjalistoko kaj al la partnera urbo de Lichtenberg Kaliningrado kun la Esperanto-eldonejo Sezonoj."}, {"text_idx": "#000009", "text": "La ekspozicio estos publike rigardebla dum la malfermaj horoj de la urbodomo."}, {"text_idx": "#000010", "text": "Post la malfermo de la ekspozicio je la 16-a horo komencig\u0302os promenado al lokoj de Esperanto-kulturo en Berlino-Lichtenberg, finig\u0302onte en la Zamenhofparko."}, {"text_idx": "#000011", "text": "Do per c\u0302i tiu triparta evento ni konvene volas celebri la park-jubileon kaj stimuli g\u0302ian pli oftan Esperanto-kulturan uzadon. Venu al Berlino por kune kun ni festi."}]